HEUNINGVLEI-CEDERBERG FAMILIE-VRIENDELIKE UITREIK - NG Kerk Durbanville-Bergsig HEUNINGVLEI-CEDERBERG FAMILIE-VRIENDELIKE UITREIK - NG Kerk Durbanville-Bergsig
HEUNINGVLEI-CEDERBERG FAMILIE-VRIENDELIKE UITREIK
Posted In Op ons voorstoep, Projekte, Uitreike
Heuningvlei-Cederberge familie-vriendelike uitreik
Gesinne het baie keer die behoefte om meer interaksie met ander kulture te hê en ook hul geloof te deel, maar weet nie altyd waar en hoe nie.
18-22 April 2019 bied so ‘n geleentheid vir gesinne in ‘n veilige omgewing.
Die familiekamp en uitreik strek oor Paasnaweek en sluit ’n Paasprogram in.
Hier volg meer inligting:
Paasnaweek Gesins-uitreik geleentheid
Datum: 18 -22 April 2019
Waar: Heuningvlei , Cederberge (naby Wupperthal) – N7 na Clanwilliam (212km), R364 Clanwilliam na Wupperthal oor Pakhuispas teerpad (42km), draai regs op grondpad na Wupperthal (net verby die Engelsman se graf) vir
25km, draai regs by Heuningvlei bordjie , hou net aan vir 11km.
Daar is mense wat met met klein plat karre tot daar ry, maar ons sou iets meer substansieels aanbeveel, wat net so klein bietjie hoër van die grond af is.
Doel: Om Bergsig gesinne in n veilige omgewing bloot te stel aan ‘n uitreik
Verblyf: Lodge/Backpackers of kamp
Kamer 1: Dubbelbed met enkelbed bo.
Kamer 2 en 3: 6 enkelbeddens elk
Kamer 4: 1 Dubbelbed en 2 enkelbeddens
Groot kombuis met 2 groot yskaste, stoof/oond en breekware.
Beddegoed word verskaf.
2 storte en 4 toilette – so die kamer is nie en-suite nie
Eet tafel met sitkamer
Kampplek is sommer so rondom die lodge, nie staanplekke soos by n oord nie. Kampeerders deel die ablusie- en kombuisgeriewe met lodge. Gebruik gas en solar waar kan, die krag trip gou as ketels en haardroeërs saam aangaan. Geen skadu of windbeskermings.
Koste: Kamers R140 per persoon per nag (R100 o/12) , Kamp R200 per voertuig per nag
Verbode items: Elektronika (selfone/tablets/laptops) – daar is in elke geval nie opvangs nie.
Kamp program soos bevestig met Heuningvlei gemeente:
Arriveer Donderdag en vind jou rusplek – eie tyd kuier.
08h00 het Heuningvlei n lydensdiens (wat ons kan bywoon) – deel van n reeks wat hulle doen
10h00 is die gesamentelike diens, (kan ons iets met die o/10s doen – crafty kids?) (die diens het n ouderdomsbeperking)
11h00 Treasure hunt – Bergsig gesinne span saam met Heuningvlei gesinne om leidrade te ontrafel om volgende leidraad op te spoor.
Res van die dag is ontspan, rondsnuffel, lag, eet en kuier
Aand gaan A Knight’s Tale gewys word in die saal vir almal – n NB fliek om te kyk om vir Saterdag se hoof-aktiwiteit voorberei te wees.
Oggend – Prepare for Battle
Middag – Let the Battle begin
Aand – Saam eet by Lodge (bring and share – die hele spul) – groot vuur
10h00 gesamentlike diens (arende en hoenders) en gepaardgaande speletjie na diens
Res van die dag eie tyd
Aand wys Jesus film in saal.
Eie tyd oppak en terug ry
Stap en verken die asemrowende mooi landskap met boesman tekeninge of gaan swem in die (yskoue) swemgat.
Kinders kan outydse speletjie met Heuningvleiers se kinders leer speel (soos albasters).
Eie kos en drink goed – daar is lieflike fontein water
3 karton bokse (platgedruk en verf)
Navrae: Jaco van Vuuren
Ons gaan bly, speel, lekker water drink en ontspan in ‘n ander omgewing. Families gaan oor kulture heen agterkom dat ons dieselfde Jesus se kruisiging en opstanding vier.
Daar was baie mense wat gedurig gekom en gegaan het, sodat Jesus en sy dissipels selfs nie kans gehad het om iets te eet nie. Hy sê toe vir hulle: “Kom julle alleen saam na ‘n stil plek toe en rus ‘n bietjie”
Maak gou om jou plek te bespreek.